Държавен вестник, бр. 11, 2015 г., стр. 31

БРОЙ  11	
Д Ъ Р Ж А В Е Н  В Е С Т Н И К 	
СТР.  31  
3.8.1. Климатични устройства с бактериални 
филтри;
3.8.2. Наличие на повече от 3 броя мивки на 
операционна зала в помещението за подготовка 
на операционния екип;
3.8.3. Наличието на самостоятелен отопли-
телен кръг;
3.8.4. Система за фото- и видеодокументация 
на извършваните операции;
3.8.5. Компютър за оформяне на документите 
за извършваните операции.
3.9. Допълнително към операционните зали 
за извършване на операции по определени хи-
рургически специалности могат да се осигурят:
3.9.1. Съдова хирургия – собствен мобилен 
ангиограф;
3.9.2. Детска хирургия – обособени операци-
онни зали за операции на новородени и кърма-
чета, оборудвани със самостоятелно затоплящо 
устройство и оперативен микроскоп;
3.9.3. Кардиохирургия – помещение и машина 
за прожектиране на кардио-ангиографски филми;
3.9.4. Пластично-възстановителна и естетич-
на хирургия – бокс (помещение) за подготовка 
на биологични покрития: ало-, ксено-, амнион, 
както и климатична инсталация, осигуряваща 
оптимална температура 28 – 33 °С, влажност 
60 – 80 %, постъпление на стерилен въздух.
3.10. В операционния блок трябва да има въз-
можност за комуникация между операционните 
зали и други болнични структури.
3.11. Операционният блок ползва централна 
стерилизация, но разполага и с допълнителна 
възможност за стерилизация на място.
3.12. В операционния блок се спазват прави-
лата за асептика и антисептика.
3.12.1. Всяка операционна зала се почиства 
и дезинфекцира текущо след всяка операция, а 
веднъж седмично се подлага на основно почист-
ване и дезинфекция.
3.12.2. След извършване на септична опера-
ция операционната зала се подлага на основно 
почистване и дезинфекция.
3.12.3. Апаратурата и техниката в опера-
ционните зали се почистват и дезинфекцират 
ежедневно (операционни маси, лампи, електро-
каутери, анестезиологичен апарат и количка, 
транспортни колички, допълнителна апаратура 
за диагностика и операции).
3.12.4. В операционния блок персоналът влиза 
и работи само със специално облекло и обувки.
3.12.5. След всяка операция хирургичните 
инструменти подлежат на механично почист-
ване, измиване и подсушаване, след което се 
стерилизират.
3.12.6. Осъществява се периодичен контрол 
за асептиката и антисептиката и за заразоноси-
телство на персонала.
3.13. Право на достъп в операционния блок по 
време на операция имат: пациентите за операция, 
членовете на хирургичния и анестезиологичния 
екип, консултанти, специализанти, студенти.
4. Човешки ресурси.
4.1. Първична извънболнична медицинска 
помощ:
4.1.1. Общопрактикуващият лекар извършва 
първична хирургична обработка на повърхност-
на рана, опресняване и шев на ръбове на рана, 
инцизии с дренаж на кожа и подкожна тъкан, 
отстраняване на хирургичен шевен материал, 
превръзка, фиксираща превръзка, повърхностна 
хемостаза, имобилизация и др. 
4.1.2. Медицинските сестри подпомагат дей-
ността на лекаря и подготвят пациента за преглед. 
Извършват под контрола на лекаря назначени от 
него манипулации, вкл. инжекции, перфузии и 
др. Медицинските сестри извършват превръзки 
(първична обработка на рана, отстраняване на 
хирургичен шевен материал, превръзка, фик-
сираща превръзка и др.) според своята компе-
тентност и по предписание на лекаря. Опаковат, 
етикетират, изпращат и проследяват резултатите 
от изследваните биологични материали.
4.2. Специализирана извънболнична меди-
цинска помощ:
4.2.1. Лекари с придобита специалност с 
хирургична насоченост осъществяват дейности 
съгласно сключени договори с лечебни заведения 
за специализирана извънболнична медицинска 
помощ. Извършват първична и вторична хирур-
гична обработка на рана, натривка от рана и 
превръзка, имобилизация, вкл. шийна яка, инци-
зии и шев на меки тъкани, поставяне, промивка 
и смяна на раневи дренаж, малки амбулаторни 
хирургични процедури, диагностика и обработка 
на фистули, диагностични пункции, промивки на 
стоми, ректална тампонада, мануална репозиция 
при ректален пролапс, репозиция на хемороиди, 
инцизия и ексцизия на повърхностно разположени 
процеси в областта на глава и гръб и Ту обра-
зувания на коремна и гръдна стена, инцизия на 
подкожен панарициум, профилактика на лица с 
повишен риск от злокачествени заболявания и др.
4.2.2. Високоспециализирана дейност – към 
т. 4.2.1 се включват вземане и подготовка на 
биопсичен материал от гърда, лимфен възел и 
инцизия на гръдна жлеза.
4.2.3. Извършват се операции при спазване на 
определени изисквания (квалификация, апара-
турна обезпеченост, условия за следоперативни 
грижи и др.).
4.2.4. Медицинските сестри подпомагат дей-
ността на лекаря и подготвят за преглед. Из-
вършват под контрола на лекаря назначени от 
него манипулации, вкл. инжекции, перфузии и 
др. Медицинските сестри извършват първична 
обработка на рана, отстраняване на хирургичен 
шевен материал, превръзка, фиксиращи пре-
връзки и др. според своята компетентност и по 
предписание на лекаря.
4.3. Хирургична клиника/отделение в лечебни 
заведения за болнична помощ:
4.3.1. Началник на клиника/отделение:
4.3.1.1. Началник на клиника може да бъде 
лице, притежаващо образователно-квалификаци-
онна степен магистър по медицина, съответно 
по дентална медицина, с призната медицинска 
специалност с предимно хирургична насоченост 
по профила на клиниката – хабилитирано лице, 
назначено след проведен конкурс.